దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
గుజరాత్ ఫలితాలు.. కుప్పకూలిన స్టాక్ మార్కెట్లు!
గుజరాత్ ఎన్నికల్లో బీజేపీ, కాంగ్రెస్ మధ్య హోరీ పోటీ నెలకోవడంతో ఆ ప్రభావం స్టాక్ మార్కెట్లపై పడింది.
TNN | Updated:
Dec 18, 2017, 09:55AM IST
గుజరాత్ ఎన్నికల ఫలితాలు వెలువడుతుండగా ఆ ప్రభావం స్టాక్ మార్కెట్ల&zwnj;పై తీవ్ర ప్రభావం చూపింది. క్షణక్షణానికి ఫలితాల సరళి మారిపోవడంతో ఎవరు గెలుస్తారో చెప్పలేని పరిస్థితి నెలకొంది. సొంత రాష్ట్రంలో మోదీకి ఎదురుగాలి వీస్తోందనే అంచనాలతో సెన్సెక్స్ 700 పాయింట్లకు పైగా నష్టపోయింది. నేషనల్ స్టాక్ ఎక్స్చేంజ్ నిఫ్టీ కూడా 180 పైగా పాయింట్ల నష్టపోయింది.
182 స్థానాలున్న గుజరాత్ అసెంబ్లీలో ప్రస్తుతం బీజేపీ 95 స్థానాలు, కాంగ్రెస్ 85 స్థానాల్లో ఆధిక్యతలో కొనసాగుతున్నారు. ఒక దశలో బీజేపీ కంటే కాంగ్రెస్ స్వల్ప ఆధిక్యం కనబరించింది. మరోవైపు హిమాచల్&zwnj; ప్రదేశ్&zwnj;లోనూ హోరాహోరీ పోరు కొనసాగుతోంది. ఈ రాష్ట్రంలో బీజేపీకి గెలుపు ఏకపక్షమేనని అంతా భావించినా అధికార కాంగ్రెస్ గట్టి పోటీనిచ్చింది.
డిసెంబరు 14 గుజరాత్ రెండో దశ పోలింగ్ ముగిసిన వెంటనే వెలువడిన ఎగ్జిట్ పోల్స్ ఫలితాలు దేశియ స్టాక్ మార్కెట్లపై సానుకూల ప్రభావాన్ని చూపాయి. బీఎస్ఈ సెన్సెక్స్ 216 పాయింట్లు లాభంతో 33463 పాయింట్ల దగ్గర ముగిసింది. అటు నిఫ్టీ కూడా 81 పాయింట్ల లాభంతో 10,333 పాయింట్ల వద్ద క్లోజ్ అయ్యింది. గుజరాత్&zwnj;లో తిరిగి బీజేపీయే అధికారం సొంతం చేసుకుంటుందని, హిమాచల్ ప్రదేశ్&zwnj;లో బీజేపీ అధికారంలోకి వస్తుందన్న ఎగ్జిట్ పోల్స్ ఫలితాలు దేశియ స్టాక్ మార్కెట్లపై సానుకూల ప్రభావాన్ని చూపాయి.